CELEX: 62020CN0391
Language: mt
Date: 2020-07-29 00:00:00
Title: Kawża C-391/20: Talba għal deċiżjoni preliminari tad-29 ta’ Lulju 2020 imressqa mis-Satversmes tiesa (Il-Latvja) — Boriss Cilevičs et vs Latvijas Republikas Saeima

26.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 359/6
            
         
      Talba għal deċiżjoni preliminari tad-29 ta’ Lulju 2020 imressqa mis-Satversmes tiesa (Il-Latvja) — Boriss Cilevičs et vs Latvijas Republikas Saeima
      (Kawża C-391/20)
      (2020/C 359/10)
      Lingwa tal-kawża: il-Latvjan
      
         Qorti tar-rinviju
      
      Satversmes tiesa
      
         Partijiet fil-kawża prinċipali
      
      
         Rikorrenti: Boriss Cilevičs, Valērijs Agešins, Vjačeslavs Dombrovskis, Vladimirs Nikonovs, Artūrs Rubiks, Ivans Ribakovs, Nikolajs Kabanovs, Igors Pimenovs, Vitālijs Orlovs, Edgars Kucins, Ivans Klementjevs, Inga Goldberga, Evija Papule, Jānis Krišāns, Jānis Urbanovičs, Ļubova Švecova, Sergejs Dolgopolovs, Andrejs Klementjevs, Regīna Ločmele-Luņova, Ivars Zariņš
      
         Istituzzjoni li minnha jirriżulta l-att ikkontestat: Latvijas Republikas Saeima
      
         Domandi preliminari
      
      
                  1)
               
               
                  Leġiżlazzjoni bħal dik kontenzjuża fil-kawża prinċipali tikkostitwixxi restrizzjoni għal-libertà ta’ stabbiliment stabbilita fl-Artikolu 49 tat-Trattat dwar il-Funzjonament tal-Unjoni Ewropea jew, sussidjarjament, għal-libertà ta’ provvista ta’ servizzi ggarantita fl-Artikolu 56 TFUE, kif ukoll għal-libertà ta’ intrapriża rrikonoxxuta fl-Artikolu 16 tal-Karta tad-Drittijiet Fundamentali tal-Unjoni Ewropea?
               
            
                  2)
               
               
                  Liema kunsiderazzjonijiet għandhom jittieħdu biex tiġi evalwata n-natura ġustifikata, adegwata u proporzjonata ta’ leġiżlazzjoni tali b’rabta mal-għan leġittimu tagħha li lingwa uffiċjali tiġi protetta bħala manifestazzjoni tal-indentità nazzjonali?